recursal/SuperWikiNEXT-32B huggingface dataset:
מלון תדמור - נטוש ומצולק (2019)
**תדמור** - בית הספר המרכזי ללימודי המלונאות על שם אריה אבישר, הוקם ב-1962 כחברה ממשלתית, לשם הכשרת מלונאים מקצועיים בכל התחומים ובכל הרמות. בית הספר שכן במבנה ייעודי בהרצליה פיתוח. בית הספר התיכון חדל לפעול בקיץ 2019, ובית הספר להכשרות מבוגרים נסגר בסביבות מרץ 2020.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בית הספר הפעיל בעבר לימודי טבחות וכן לימודי ערב וקורסי העשרה בנושאים שונים הקשורים במזון ומשקאות, ניהול אירועים ואירוח.
לרשות בית הספר עומדים מתקני הוראה ייחודיים להכשרת עובדים במקצועות התיירות: מטבחים, אולמות הדגמה, מתקני מלון לימודי, מעבדות מחשב וכו'.

מטרת התוכנית להקנות ידע כללי על תעשיית התיירות וידע מקצועי על אגפים מרכזיים במלון.
תחומי הלימוד כוללים התייחסות לתעשיית המלונאות כחלק מתעשיית התיירות. משך הלימודים 18 חודשים, פעמיים בשבוע, 12 שעות לימוד בשבוע. יש להשלים 400 שעות סטאז' בתעשיית המלונאות תיירות.
בסוף הקורס מקבלים הסטודנטים תעודת מקצוע של משרד התיירות והתאחדות בתי המלון.

מעסיקים פנו דרך קבע לבית הספר במטרה לגייס כוח אדם מקצועי ומיומן. בית הספר סייע ככל יכולתו בשילוב הבוגרים במערך האירוח בארץ. בית הספר היה מקושר לכל בתי המלון בארץ, למסעדות וגורמי אירוח אחרים. בית ספר שיתף פעולה עם אגף הלוגיסטיקה של צה"ל במטרה להטמיע אוכל בריא, טעים ומזין לכלל הצבא. בבית הספר נמצאת גם "ספריית הבישול והאפייה" הגדולה בארץ.

### הפרטה

בשנת 2005 החליטה ועדת השרים לענייני הפרטה לקדם את הפרטתו של בית הספר. בפועל הנושא לא קודם, ובשנת 2012 נערכה בדיקה בנושא של מבקר המדינה. במהלך 2016 נעשו צעדים לקדם את הליך ההפרטה, בליווי ועדת הכספים של הכנסת. בנובמבר 2016 נחתם הסכם קיבוצי עם עובדי החברה, באשר לזכויותיהם בתהליך ההפרטה. החברה נכנסה להליך פירוק מרצון, ומונה מפרק - ברי בן-ציון, שאמור היה להכין אותה להעברה לזכיין פרטי.

### סגירת בית הספר

ב-2019 הוחלט על סגירת תדמור בשל חובות ואי-יכולת למצוא משקיעים על ידי המפרק. במרץ 2020 הסתיימו הקורסים בבית הספר.

הספרייה הראשית לבישול ואפייה
----------------------------

בבית הספר פעלה הספרייה הגדולה ביותר בארץ שהוקדשה כולה לבישול ואפייה.

קישורים חיצוניים
----------------

ויקישיתוף מדיה וקבצים בנושא **תדמור** בוויקישיתוף
* אתר האינטרנט הרשמי של תדמור, כפי שנשמר בארכיון האינטרנט
* האתר של תיכון תדמור
* הילה אלפרט, שיעור היסטוריה, באתר ישראל היום, 1 בדצמבר 2016
* בית הספר המרכזי למלונאות תדמור, באתר של מכון ון ליר בירושלים

הערות שוליים
------------

1. ↑  פירוק בית ספר למלונאות, נחתם ב-29 בספטמבר 2016, הסכם קיבוצי באתר משרד הכלכלה והתעשייה
2. ↑  ניצן צבי כהן, ‏הפרטת 'תדמור' מתעכבת והעובדים חרדים לעתידם: "רוצים לדעת לאן פנינו", באתר דבר העובדים בארץ ישראל, 22 באפריל 2018
3. ↑  ניצן צבי כהן, ‏סוף עצוב: אושרו פיצויים לעובדי ביה"ס למלונאות 'תדמור' שנסגר, באתר דבר העובדים בארץ ישראל, 4 בספטמבר 2019
4. ↑  9.5 מ"ש פיצויים יועברו לעובדי בי"ס תדמור, באתר news1.co.il, ‏4 בספטמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306883605171

 |
"**אנשי הדממה**" הוא שיר בביצוע להקת חיל הים, שהתפרסם ב־1969 כאחד משיריה של תוכנית הלהקה התשיעית, "רפסודה בכחול". יורם טהרלב כתב את השיר, ויאיר רוזנבלום הלחין אותו.

רקע
---

השיר נכלל בתוכנית מס' 9 של הלהקה, "רפסודה בכחול". תוכנית זאת באה אחרי "וביום השלישי", שהייתה אחת התוכניות המצליחות ביותר של הלהקה, ו"רפסודה בכחול" הצליחה גם היא. השירים הבולטים בתוכנית היו "אנשי הדממה", "כשאהיה גדול" ו"יידישע פיראטן". הצלחת הלהקה זיכתה אותה בתואר "להקת השנה" במצעד הפזמונים השנתי לשנת תש"ל של קול ישראל. בני נגרי היה המנהל המוזיקלי של התוכנית ועיבד את השיר.

כתיבה
-----

השיר מספר על אנשי הצפרדע, הצוללים של שייטת 13. יורם טהרלב סיפר שכל להקה צבאית שכתב לה שירים דאגה שהכותבים ייצאו לשטח ויראו במו עיניהם מה קורה. גם בחיל הים הוא ביקר. טהרלב סיפר שבאותה תקופה השייטת הייתה סודית עד כדי כך שאסור היה להזכיר את שמה. כמו בשירים רבים שכתב, גם בשיר בזה שיבץ טהרלב אזכורים תנכיים. הוא השווה את אנשי השייטת ליונה הנביא, "שגם הוא נעלם ליומיים שלושה, בלי שידעו היכן בדיוק הוא היה...".

הצלחה
-----

"אנשי הדממה" צעד במצעדים השבועיים של הגל הקל בסביבות נובמבר 1969 – פברואר 1970. בשיאו הגיע למקום הראשון למשך שבוע אחד, ב־5 בינואר 1970. במצעד העברי השנתי (תש"ל) של התחנה הוא דורג במקום ה־20. להקת חיל הים זכתה בתואר "להקת השנה" במצעד הזה (וידעה הצלחות נוספות: כוכב הלהקה שלמה ארצי זכה במקום הראשון בפסטיבל הזמר והפזמון עם השיר "פתאום עכשיו, פתאום היום" כשהוא לבוש במדי החיל. השיר זכה בתואר "שיר השנה", וארצי זכה בתואר "זמר השנה". רבקה זהר, גם היא בוגרת הלהקה, זכתה בתואר "זמרת השנה" בפעם השנייה ברציפות, לאחר צאת אלבום הבכורה שלה).

### מיקומי שיא

| 
‏‏‏  **מצעדים שבועיים (1969–1970)** |
| --- |
| מדינה | מצעד | מיקום שיא |
|  ישראל | הגל הקל | 1 |

| 
‏‏‏  **מצעדים שנתיים (תש"ל)** |
| --- |
| מדינה | מצעד | מיקום שיא |
|  ישראל | הגל הקל | 20 |

קישורים חיצוניים
----------------

* סרטון השיר "אנשי הדממה" באתר יוטיוב
* [https://wikidata-externalid-url.toolforge.org/?p=10431&url\_prefix=https://shironet.mako.co.il/artist?type%3Dlyrics%26lang%3D1%26&id=lang%3D1%26prfid%3D580%26wrkid%3D435 lang=1&prfid=580&wrkid=435 מילות השיר "אנשי הדממה"] באתר שירונט
* אקורדי השיר "אנשי הדממה", באתר נגנו
* "אנשי הדממה" בביצוע להקת חיל הים – אודיו, באתר יוטיוב

הערות שוליים
------------

1. ↑  רפסודה בכחול, באתר Discogs, בדיקה אחרונה ב־27 בספטמבר 2022
2. 1 2 3 4  נתוני היצירה, באתר אקו"ם, בדיקה אחרונה ב־27 בספטמבר 2023
3. ↑  תוכנית ט' – "רפסודה בכחול", באתר army-bands.co.il, בדיקה אחרונה ב־27 בספטמבר 2023
4. ↑  יורם טהרלב, אנשי הדממה, באתר taharlev.com, בדיקה אחרונה ב־27 בספטמבר 2023
5. 1 2  מיקום שיא במצעד השבועי של הגל הקל (1), 5 בינואר 1970, באתר פזמונט, בדיקה אחרונה ב־27 בספטמבר 2023
6. ↑  דירוג במצעד השנתי של הגל הקל (20), באתר פזמונט, בדיקה אחרונה ב־27 בספטמבר 2023
**יורי וסילייביץ' מלישב** (ברוסית: **Юрий Васильевич Малышев**; ‏27 באוגוסט 1941 – 8 בנובמבר 1999) הוא קוסמונאוט סובייטי ממוצא בלארוסי שטס ב-2 משימות חלל לחלל כחבר משלחת לתחנת החלל סאליוט 6.

ביוגרפיה
--------

יורי מלישב נולד בעיירה ניקולייבסק במחוז וולגוגרד. הוא סיים בית הספר בשנת 1958, לאחר הגיוס הוא סיים בית הספר לטיסה החל בשרות בחיל האוויר הסובייטיכטייס מיג-17.

בשנת 1967 יורי מלישב נכלל ביחידת הקוסמונאוטים. 

בשנת 1980 מלישב ביצע טיסה בחללית סויוז T-2 לצד ולדימיר אקסיונוב כמפקד. זו הייתה הטיסה הראשונה של חללית מדם "סויוז-T". במהלך טיסה הם ביצעו עגינה ידנית לתחנת חלל סאליוט 6.

בשנת 1984 מלישב ביצע את הטיסה השנייה בחללית סויוז T-11. הוא היה מפקד צוות לצד ראקש שרמה. החללית התחברה לתחנת חלל סאליוט 7 לביקור קצר. מלישב וצוותו חזרו לכדור הארץ בחללית סויוז T-10. 

בשנת 1988 הוא עזב את יחידת הקוסמונאוטים ועד לשנת 1991 מלישב כיהן במספר תפקידים ניהוליים במרכז גגארין להכשרת קוסמונאוטים. בשנת 1992 הוא עזב את השרות מסיבות בריאותיות.

קישורים חיצוניים
----------------

ויקישיתוף מדיה וקבצים בנושא **יורי מלישב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגפריה מפורטת (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000233253
* VIAF: 72146937820413832279
* WorldCat (עם VIAF): 72146937820413832279

 |
VM Houses
**ביארק אינגלס** (באנגלית: **Bjarke Ingels**; נולד ב-2 באוקטובר 1974) הוא אדריכל דני. בשנת 2006 הקים את משרד האדריכלים BIG (קבוצת ביארק אינגלס - Bjarke Ingels Group) ומאז הוא עומד בראשו. בשנת 2009 היה שותף בהקמתה של סוכנות הייעוץ בתחום העיצוב KiBiSi. אינגלס ידוע בחדשנותו ושאפתנותו העיצובית ורבים מהמבנים שעיצב שוללים מוסכמות מסורתיות של תכנון ומרחב. כמו כן, לעיתים קרובות משלב אינגלס רעיונות של פיתוח בר-קיימא ומושגים סוציולוגיים בעבודותיו, אך מקפיד לנסות להשיג איזון בין חדשנות לדרישות פרקטיות של אדריכלות.

אינגלס נולד בקופנהגן בשנת 1974 לאב מהנדס ואם רופאת שיניים. בשנת 1993 החל אינגלס ללמוד אדריכלות באקדמיה הדנית המלכותית לאמנויות יפות (אנ'), הוא רצה להיות מאייר, וקיווה שהדבר יעזור לו לשפר את יכולות הרישום שלו. רק לאחר מספר שנים של לימודים הוא החל להביע עניין ממשי באדריכלות. הוא המשיך את לימודיו באוניברסיטה הפוליטכנית של קטלוניה (אנ') (UPC) בברצלונה ובשנת 1999 חזר לדנמרק כדי להשלים את לימודיו. בשנתו השלישית בברצלונה הקים את משרדו הראשון וזכה בתחרות האדריכלים הראשונה שלו. 

משנת 1998 ועד 2001 עבד אינגלס עבור האדריכל ההולנדי רם קולהאס ב-OMA (אנ') שברוטרדם. בשנת 2001 חזר לקופנהגן והקים, יחד עם חבירו לעבודה אצל קולהאס ג'וליאן דה סמדט (אנ'), את משרד האדריכלים PLOT. המשרד זכה לתשומת לב עולמית עבור חדשנותו העיצובית ובשנת 2004 זכו אינגלס ודה סמדט בפרס אריה הזהב מהביאנלה לאדריכלות של ונציה (אנ') (חלק מהביאנלה של ונציה). באותה תקופה זכו עבודותיהם של אינגלס ודה סמדט להערכה רבה והם החלו לצבור הכרה עולמית. בין עבודותיהם באותה תקופה ניתן למנות את VM Houses (אנ'), פרויקט מגורים שמורכב משני בניינים בצורות V ו-M, שהיה הפרויקט הגדול הראשון של PLOT. אינגלס אף התגורר בפרויקט עד שנת 2008, אז עבר ל-Mountain Dwellings (אנ'), פרויקט סמוך שגם הוא פרי תכנונו. מבנה נוסף שתכנן אינגלס באותה תקופה הוא ביה"ח הפסיכיאטרי של אלסינור, לו צורה של פתית שלג. 

בשנת 2006, בעקבות התפרקותו של PLOT, הקים אינגלס את BIG, שמעסיקה היום כ-60 אדריכלים. הפרויקט הראשון עליו החלו לעבוד היה Mountain Dwellings, פרויקט מגורים עצום המשלב 10,000 מ"ר של דיור ו-20,000 מ"ר של חניונים ומקומות חנייה. הפרויקט הושלם ב-2008 ובעקבותיו זכה אינגלס במספר פרסים חשובים. 

בשנת 2010 הושלם פרויקט המגורים השלישי של אינגלס שנקרא 8 House (אנ'). זהו פרויקט המגורים הגדול ביותר שנעשה אי פעם בדנמרק ובסקנדינביה. הפרויקט משלב דירות ושטחי מסחר.

קישורים חיצוניים
----------------

ויקישיתוף מדיה וקבצים בנושא **ביארק אינגלס** בוויקישיתוף
* ביארק אינגלס, ברשת החברתית אקס (טוויטר)
* מיכאל יעקובסון: הגן הגלובלי: כל העולם נמצא בפארק החדש בקופנהגן, Xnet, אוקטובר 2012
* מנור בראון, צלב קרס עמוק באדמה: בונקר נאצי בדנמרק הפך למוזיאון שמכוסה בחול, Xnet, יולי 2017
* מיכאל יעקובסון: מפלס הים יעלה וערי העולם יוצפו? אז נגור בעיר שתצוף על פני המים, Xnet, אפריל 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007431072405171
* BIBSYS: 9027812
* BnF: cb16127542k (data)
* CANTIC: a19443900
* CiNii: DA18879164
* GND: 135633273
* ISNI: 0000 0001 2103 5470
* LCCN: no2009189658
* LNB: 000177349
* NKC: ntk20211120240
* NLK: KAC201005433
* NSK: 000487255
* NTA: 32284553X
* RERO: 02-A023297222
* SUDOC: 143501755
* ULAN: 500282838
* VIAF: 103083502
* WorldCat: lccn-no2009189658

 |
"**אל תקנה לי ורד**" הוא שיר שהוקלט על ידי הזמרת הישראלית יעל לוי. הוא יצא לאור בפברואר 1992, בהוצאת חברת התקליטים הד ארצי, כסינגל מתוך אלבום האולפן השלישי שלה, אל תקנה לי ורד (1992). את השיר כתבה תרצה אתר ללחן של ורד קלפטר והפקה מוזיקלית של צוף פילוסוף.

השיר הגיע למקום השמיני במצעד העברי השבועי של רשת ג'.

רקע וכתיבה
----------

השיר נכתב על ידי תרצה אתר, הולחן על ידי ורד קלפטר (בלחן אשר קיים דמיון בינו לבין זה של השיר "A Horse With No Name" של אמריקה) והופק על ידי צוף פילוסוף. באוקטובר 2020 פורסמה כתבה ב-*Xnet* בה נכתב: "הזמרת (יעל לוי) סיפרה כי קיבלה את השיר מאתר זמן לא רב לפני מותה של המשוררת. מדובר בשיר ספק רציני, ספק היתולי, שבו אישה פונה למחזר שלה ומבקשת ממנו להעז, להתפרע, לא לנהוג כמקובל: שייקנה לה כובע משונה, שיאמר דברים מוזרים, שייתן דברים מיותרים, רק שלא יהיה קונבנציונלי וצפוי ולא ייתן לה ורד 'בעטיפה של פרגמנט'".

ב-23 במאי 2019 אירחה לוי את קלפטר בהופעה חיה במסגרתה בוצע "אל תקנה לי ורד".

וידאו קליפ
----------

ל"אל תקנה לי ורד" לא יצא וידאו קליפ רשמי, אך הופעה של לוי בביצועו פורסמה ב-5 ביולי 2011 ביוטיוב.

מיקומי שיא
----------

| 
‏‏‏  **מצעדים ודירוגים (1992)** |
| --- |
| מדינה | מצעד | מיקום שיא |
|  ישראל | המצעד העברי השבועי של רשת ג' | 8 |

| 
‏‏‏  **מצעדי סוף השנה (1992)** |
| --- |
| מדינה | מצעד | מיקום שיא |
|  ישראל | המצעד העברי השנתי של רשת ג' | 37 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | פברואר 1992 | תקליט 12 אינץ' | הד ארצי |  |

קישורים חיצוניים
----------------

* סרטון השיר "אל תקנה לי ורד" באתר יוטיוב

הערות שוליים
------------

1. ↑  *יעל לוי - אל תקנה לי ורד (ביצוע ישן)*, נבדק ב-2023-12-13
2. 1 2 3 4 5  אל תקנה לי ורד – פזמונט, באתר pizmonet.co.il
3. ↑  עופרה עופר אורן, תרצה אתר ביקשה שלא ייקנו לה ורד, ודורותי פארקר רצתה לימוזינה, באתר Xnet‏, 24 באוקטובר 2020
4. ↑  *אל תקנה לי ורד - בהופעה(יעל לוי מארחת את ורד קלפטר בקפה ביאליק 23.5.19)*, נבדק ב-2023-12-13
5. ↑  *יעל לוי - אל תקנה לי ורד*, נבדק ב-2023-12-13
תג אוגדה 91
בתיה הראשונים של היאחזות נח"ל בירנית, 1964
**בִּירָנִית** (פירוש השם: מצודה קטנה) היא הבסיס הצבאי שבו נמצאת מאז תחילת שנות ה-2000 מפקדת "עוצבת הגליל" של צה"ל. ממוקמת על כביש הצפון, כקילומטר מגבול לבנון, בין סאסא לנטועה.

היסטוריה
--------

בירנית תוכננה להיות המרכז הכפרי של יישובי האזור במסגרת מבצע סו"ס (מבצע "סוף סוף"), בשלהי שנות השישים. למרות התכנון, בשנת 1964 הוקמה במקום היאחזות נח"ל. בשנת 1967 אוזרחה ההיאחזות כאשר בירנית הפכה לבית ספר לסיף, אך לא הפכה ליישוב.

בראשית שנות השבעים, בעקבות אירועי "ספטמבר השחור", הועתקה עיקר פעילות המחבלים מאזור הבקעה לאזור הצפון. המצב הביטחוני חייב התארגנות מוגברת של צה"ל בצפון ובשנת 1974 הוקמה בבירנית חטיבה מרחבית חדשה, חטיבה 300 (עוצבת ברעם), שמפקדה הראשון היה אל"ם בנימין בן-אליעזר ("פואד").

עם פרוץ מלחמת לבנון בשנות ה-80, הועתקה מפקדת עוצבת ברעם לשטח לבנון ובירנית הוקמה כמפקדת עוצבה מרחבית.

עם יציאת צה"ל מלבנון הוקמה בבירנית מפקדת עוצבת הגליל, ומפקדת חטיבה 300 עברה לשומרה. 

ב20 בנובמבר 2023 במהלך מלחמת חרבות ברזל הבסיס נפגע על ידי טיל חיזבאללה, כחלק מלוחמה בחזית הצפונית.

קישורים חיצוניים
----------------

ויקישיתוף מדיה וקבצים בנושא **בירנית** בוויקישיתוף

הערות שוליים
------------

1. ↑  "מיבצע סוס" – החל לדהור, מעריב, 24 באוגוסט 1964; שפי גבאי, המהפכה בפיתוח הגליל, דבר, 27 באוגוסט 1964.
2. ↑  שפי גבאי, שתי היאחזויות־נח"ל חדשות: מודיעין במרכז, בירנית בצפון, דבר, 27 בנובמבר 1964.
3. ↑  נחום ברנע, עליתה ונפילתה של בירנית, דבר, 21 במרץ 1969.
אין לבלבל עם אין לבלבל ערך זה, העוסק בעיתונאי ישראלי, עם הערך "יונתן גוטליב", העוסק בשחקן, מדבב ותסריטאי ישראלי.

**יהונתן גוטליב** (נולד בי"ט בשבט ה'תשנ"ו ; 9 בפברואר 1996) הוא עיתונאי ישראלי, ששימש ככתב לענייני דתות של אתר ערוץ 7.

קורות חיים
----------

יהונתן גוטליב נולד בירושלים וגדל בבית שמש. הוא למד בישיבה התיכונית בני צבי בבית אל ולאחר מכן בישיבה הגבוהה בבית אל. את שירותו הצבאי עשה בחיל התותחנים במסגרת ישיבת הסדר.

פעילות עיתונאית
---------------

גוטליב החל את דרכו בתקשורת בתחילת שנת 2019 ככתב בערוץ 7, שם הוא משמש ככתב לענייני דתות.

במאי 2021 במהלך מבצע שומר החומות חשף גוטליב כי חברת סלקום מתכננת שביתת מחאה וקריאה לסולידריות ביום בו מתקיימת שביתת ערביי ישראל כתמיכה בתושבי רצועת עזה. חשיפתו זו חוללה סערה ציבורית רחבה במהלכה קראו חברי כנסת ומובילי דעת קהל לחרם צרכנים על החברה. הפרסום גרם לגל ענק של עזיבת לקוחות את סלקום.

במאי 2022 פרסם כי שופטת ביהמ"ש המחוזי בת"א השופטת מיכל אגמון גונן אישרה את השתתפותה בכנס של האגודה לזכויות האזרח, לכאורה בניגוד לכללי האתיקה לשופטים, בעקבות הפרסום ולחץ שהפעילו פוליטיקאים וארגוני ימין, הורתה נשיאת בית המשפט העליון אסתר חיות לשופטת אגמון גונן לפנות לוועדת האתיקה לשופטים, שאסרה על השתתפותה בכנס ובעקבות כך הודיעה השופטת מיכל אגמון גונן על ביטול השתתפותה בכנס.

ביוני 2022 חשף כי בשב"ס שוקלים לממן ניתוח אף קוסמטי למחבלת שביצעה בשנת 2015 פיגוע תופת במהלכו נפגעה באפה בעוד שלשוטר שנפצע באותו הפיגוע לא אושרו ניתוחים קוסמטיים. הפרסום עורר סערה וזעם בציבור הישראלי ובעקבות המאבק הציבורי הודיע שב"ס כי לא יממן את הניתוח.

ביוני 2022 פרסם כי בתיאטרון 'הפרינג' בבאר שבע עתידה לעלות ההצגה 'אינסטינקט בסיסי' שמבוססת על עדויות שניתנו לארגון שוברים שתיקה. בעקבות הפרסום התעורר לחץ ציבורי נגד הופעת ההצגה בתיאטרון עירוני ובסופו של דבר החליטה הנהלת התיאטרון להורות על ביטול ההצגה בבאר שבע. כתגובת נגד ארגוני היוצרים החרימו את התיאטרון במשך חודש, ובנוסף 67 אמנים בכירים חתמו על עצומה נגד התיאטרון.

ביוני 2023 הודיע על סיום עבודתו בערוץ 7.

חיים אישיים
-----------

גוטליב למד בקריה האקדמית אונו תואר במשפטים, גרוש ואב לבן, ומתגורר בעיר לוד.

קישורים חיצוניים
----------------

ויקישיתוף מדיה וקבצים בנושא **יהונתן גוטליב** בוויקישיתוף
* יהונתן גוטליב, ברשת החברתית פייסבוק
* יהונתן גוטליב, ברשת החברתית אקס (טוויטר)
* יהונתן גוטליב, ברשת החברתית אינסטגרם

הערות שוליים
------------

1. ↑  סלקום מציגה: احتجاج, באתר ערוץ 7, 18 במאי 2021
2. ↑  מוסדות וארגונים מתנתקים מסלקום בעקבות המחאה, באתר ערוץ 7, 18 במאי 2021
3. ↑  השופטת מיכל אגמון גונן תשתתף בכנס שמאל קיצוני, באתר ערוץ 7, 14 באפריל 2022
4. ↑  שופטת בכנס פוליטי: השופטת מיכל אגמון גונן נשלחה לוועדת האתיקה, באתר ערוץ 7, 27 באפריל 2022
5. ↑  בעקבות הפרסום בערוץ 7: השופטת מיכל אגמון גונן ביטלה את השתתפותה בכנס השמאל, באתר ערוץ 7, 3 במאי 2022
6. ↑  שב"ס שוקל לממן למחבלת ניתוח קוסמטי, באתר ערוץ 7, 23 במאי 2022
7. ↑  שב"ס לא יממן את הניתוח הקוסמטי של המחבלת, באתר ערוץ 7, 7 ביוני 2022
8. ↑  עדויות "שוברים שתיקה": תיאטרון בבאר שבע יארח הופעה על "הכיבוש", באתר ערוץ 7, 15 ביוני 2022
9. ↑  לאחר הפרסום בערוץ 7: המופע בבאר שבע על "הכיבוש" - בוטל, באתר ערוץ 7, 16 ביוני 2022
10. ↑   ציוץ של {{ס:שם הדף}} ברשת החברתית אקס (טוויטר), יש לי תואר במשפטים · 3:12 אחה״צ · 7 במרץ 2024



קטגוריות:בוגרי ישיבת בית אל
**יצחק פורת** (25 בנובמבר 1934 – 20 ביוני 2012) היה מהנדס מכונות ומדען ישראלי מבכירי העובדים ברפאל וחבר הוראה נלווה בכיר בטכניון. קיבל פרס ביטחון ישראל למפעל חיים.

קורות חיים
----------

פורת נולד בתל אביב כיצחק רפפורט, למד בבית חינוך לילדי עובדים ובגימנסיה גאולה. את שלושת תאריו האקדמיים קיבל בטכניון: תואר ראשון (1958) ותואר שני (1961) בפקולטה להנדסת מכונות ותואר שלישי (1967) במחלקה למכניקה, על עבודה שכותרתה "ויסות מהירות סיבוב", שנעשתה בהנחיית בועז פופר.

ב-1961 החל לעבוד ברפאל – הרשות לפיתוח אמצעי לחימה. בנוסף לעבודתו ברפאל לימד קורסים בטכניון. ברפאל הקים והוביל פרויקט מורכב ובעל תרומה משמעותית ביותר לביטחון המדינה. על הישגיו בפרויקט זה קיבל ב – 1978 את פרס ברגמן מידי הנשיא קציר. לאחר סיום תפקידו כראש פרויקט, התמנה כמהנדס מחקר ראשי של חטיבת אווירומכניקה. בהמשך התמנה ברפאל כעמית מחקר. גם לאחר הגיעו לגיל פרישה המשיך פורת לתרום מקצועית וניהולית לפרויקטים קריטיים לביטחון המדינה, ללמד בטכניון ולהנחות מהנדסים לתארים גבוהים (המסטרנט האחרון שלו עבר את הבחינה לתיזה ימים ספורים לפני שפורת נפטר ממחלה קשה).

במהלך עבודתו מונה כחבר בוועדות חשובות כגון: ועדת הבראת רפאל, יו"ר ועדת הדרוג הבכיר ברפאל וחבר ועדת הדרוג העליונה של משרד הביטחון, חבר בוועדות מקצועיות אד-הוק, לקידום בכיר של סגל אקדמי בטכניון, יו"ר ועדת המחקר של רפאל (תפקיד שמילא עד לפטירתו).

פורת לימד קורסים בלימודי הסמכה ומוסמכים בטכניון בנושאי דינמיקה, תורת הרטט, תכן מכני, דינמיקת רוטורים, דינמיקה אנליטית ותכן משולב. במהלך השנים הנחה למעלה מ–30 מהנדסים לתואר מאסטר ודוקטורט, רובם עובדי רפאל שתפסו ותופסים כיום עמדות בכירות ברפאל ובמערכת הביטחון. כתב עשרות דוחות פנימיים, פרסומים בספרות המקצועית הבינלאומית ופטנטים.
ברפאל קיבל פרס עבור העמדת תלמידים (1987) ופרס מפעל חיים (1999).

פורת היה חובב מוזיקה נלהב. אביו חיים רפפורט, היה בונה כינורות מפורסם. פורת הירבה לנגן בכינור בהרכבים שונים וריכז חוג להאזנה למוזיקה קלאסית.

ב–2009 זכה פורת בפרס ביטחון ישראל למפעל חיים.

יצחק פורת נפטר ב-20 ביוני 2012 וטמן בבית הקברות שדה יהושע. היה נשוי לאראלה ואב לשניים.

קישורים חיצוניים
----------------

* פטנט למציאת קצב הסיבוב של גוף שהמציא יחד עם אהוד נצר

הערות שוליים
------------

1. ↑  יצחק פורת - תקציר הדוקטורט
2. ↑  פטנטים של יצחק פורת, באתר Justia (באנגלית)
3. ↑  "רפאל שלנו" גיליון 23, אייר תשע"ג, עמוד 23. רשימת פרסי ביטחון ישראל שהוענקו לרפאל בשנים 1958-2012;  
פרס ביטחון ישראל, '*מומנט*, אפריל 2010
4. ↑  יצחק פורת באתר חברה קדישא חיפה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349083005171
* VIAF: 65149841837602840447
* WorldCat (עם VIAF): 65149841837602840447

 |
החונטה הצבאית ששלטה בצ'ילה. במרכז עומד אוגוסטו פינושה
**כת צבאית**, הקרויה גם **חונטה צבאית** (בספרדית: **Junta militar**), או בקיצור **חונטה** ("אספה", "מועצה"), היא צורת משטר המונהג במשותף על ידי קציני צבא בכירים, בדרך כלל בעקבות הפיכה צבאית. לעיתים מנהלת הכת הצבאית בעצמה את ענייני המדינה, ולעיתים היא ממנה את אחד מחבריה או אדם אחר לעמוד בראש הממשלה.

בניגוד למשטרים דיקטטוריים אחרים, הנבנים סביב אדם מסוים שתופס את השלטון, חונטות נוטות לתפוס את השלטון בדרך כלל במקרים של אי-יציבות פוליטית. כך, למשל, היווה החשש מהקומוניזם עילה לתפיסת השלטון בידי חונטות במדינות שונות בעולם בין שנות ה-50 לשנות ה-70.

להלן רשימה של חונטות ששלטו במדינות החל משנות ה-50:

* ארגנטינה (1955–1958, 1966–1973, ו-1976–1983)
* צ'ילה (1973–1990)
* יוון (1967–1974)
* ניגריה (1966–1979, 1983–1998)
* אתיופיה (1974–1987)
* מיאנמר (1988–2016, 2021–)
* מצרים (2011–2012), (2013–)
* סודאן (2019–)
* ניז'ר (2023-)

בעוד חונטות אלה ידועות לשמצה, בפורטוגל הנהיגה חונטה את מהפכת הציפורנים ב-1974, כשלב ביניים בדרך להפיכתה של המדינה לדמוקרטיה.

מקור השם
--------

לאחר שנפוליאון בונפרטה הדיח את פרננדו השביעי, מלך ספרד, והכתיר במקומו את אחיו ז'וזף בונפרטה, נוצר ואקום שלטוני בספרד. את מקום המלך מילאו חונטות שקמו בדרום ספרד, במקומות שלא נכבשו על ידי הצרפתים. הקריאולים במושבות הספרדיות באמריקה הלטינית ניצלו את ההזדמנות והקימו חונטות משלהם בתואנה שהם כפופים למלך אך לא לחונטות שהתיימרו להחליפו ושהמנדט שלהן הצטמצם לספרד עצמה, מה גם שהיכולת של ספרד לשלוט במושבותיה התבטלה.
אותן חונטות מקומיות הובילו בסופו של דבר לעצמאותן של המושבות, ובהיסטוריה המקומית הן זכו למקום של כבוד.
לימים, כאשר קבוצות קצינים תפסו את השלטון במדינות שונות באמריקה הלטינית, הן הכתירו את עצמן בתור "חונטות" כדי לנכס לעצמן את היוקרה של מוסד החונטות המקוריות.

ראו גם
------

* משטר צבאי
* חונטה (מוסד שלטוני)
**יחיאל לקט** (נולד ב-12 ביולי 1941), הוא איש ציבור ישראלי, אשר כיהן כיו"ר ומזכ"ל תנועת העבודה העולמית, יו"ר דירקטוריון קק"ל וחבר הכנסת מטעם המערך.

קורות חיים
----------

מימין לשמאל:יוסף אלמוגי, זלמן חן, יחיאל לקט, ברוך חקלאי ואורה נמיר
לקט נולד ב-1941 בחיפה ליוסף ושושנה לקט. למד בבית ספר אליאנס בחיפה. בוגר לימודי פילוסופיה ומדע המדינה באוניברסיטה העברית, במהלכם החל לעבוד כדובר משרד החינוך והתרבות (1965–1969).

פעילותו הציבורית החלה עם בחירתו ליו"ר חוג הדוברים של משרדי הממשלה (1967–1968). לאחר מכן, עם הקמת המשמרת הצעירה של מפלגת העבודה, נבחר לעמוד בראשה (החטיבה להתיישבות 1975) והיה מועמד ברשימת המפלגה לכנסת השמינית.

לאחר שלא נבחר לכנסת נשלח כיו"ר משלחת עלייה לארצות הברית (1975–1976). בינואר 1977 הושבע כחבר הכנסת בעקבות מותו של השר אברהם עופר וכיהן בכנסת השמינית בארבעת חודשי כהונתה האחרונים.

בשנים 1978–1982 כיהן כמזכ"ל תנועת העבודה העולמית ולאחר מכן, עד שנת 1989, כיו"ר התנועה העולמית. בסיום תפקידיו במוסדות המפלגה פנה לפעילות ציבורית בהסתדרות הציונית והסוכנות היהודית. בין תפקידיו: ראש החטיבה להתיישבות בהסתדרות הציונית (1989–1992), ראש המחלקה לעליית יהודים ונוער בסוכנות (1992–1996) ובשנה האחרונה בתפקידו זה היה ראש המחלקה לפיתוח והתיישבות ויו"ר מוסדות עליית הנוער.

בשנת 1998 נבחר ליו"ר עמית של דירקטוריון קק"ל ובשנת 2000 נבחר ליו"ר הדירקטוריון, בראשו עמד עד 2006.

בשנים 2007–2009 כיהן כיו"ר המועצה הישראלית לתרבות ואמנות.

לקח חלק בכנס בודפשט של ברית עברית עולמית אשר התקיים בשנת 2013.

משמש כיום (2016) כיו"ר תיאטרון מיקרו בירושלים.

לקט נשוי לרות והזוג הורים לשלושה ילדים.

קישורים חיצוניים
----------------

ויקישיתוף מדיה וקבצים בנושא **יחיאל לקט** בוויקישיתוף
* 

* יחיאל לקט, באתר הכנסת

* יחיאל לקט, באתר כנסת פתוחה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574757005171
* VIAF: 13920874
* WorldCat: lccn-n89655425

 |
**Mr. Mister** הייתה להקה אמריקאית, שפעלה משנת 1982 עד 1990. הלהקה כללה את ריצ'רד פייג' כסולן ובסיסט, סטיב ג'ורג' על קלידים, פט מסטלוטו על תופים וסטיב פריס כגיטריסט. Mr. Mister המשיכה את דרכה של להקת Pages (אנ'), שפעלה בשנים 1978 עד 1981.

היסטוריה
--------

בשנת 1978 הקים פייג' וחבר ילדותו סטיב ג'ורג' את להקת Pages (אנ') בפיניקס שבאריזונה. לאחר פירוק הלהקה בשנת 1981, פייג' וג'ורג' התמקדו בכתיבת שירים ועבודות סדנאות אולפן עבור אמני פופ שונים, החל מלורה ברניגן ועד וילג' פיפל.

בשנת 1982 החלו פייג' וג'ורג' לגבש להקה חדשה, כאשר הביאו את המתופף פט מסטלוטו והגיטריסט סטיב פריס. כל ארבעת החברים עשו עבודות סשן נרחבות עבור אמנים אחרים והביאו ללהקה השפעות רבות. התוכנית המקורית הייתה להביא בסיסט, אך לאחר שהבינו שפייג', שבמקור היה אמור להיות הזמר הראשי בלבד, יכול לנגן גם על בס, החליטו החברים להישאר ארבעה.

הגיטריסט סטיב פריס עזב בשנת 1988. לאחר מכן, הלהקה החלה לעבוד על אלבומם הרביעי, Pull. האלבום הושלם בשנת 1990, אך RCA Records החליטו שלא להוציא אותו. זמן קצר לאחר מכן, הלהקה התפרקה. האלבום נותר ללא פרסום במשך 20 שנה, אם כי רצועה אחת, Waiting in My Dreams, הופיעה באוסף הלהיטים הגדול ביותר של הלהקה ב־2001. ב־23 בנובמבר 2010, האלבום המחודש יצא לאור סופית על ידי הלהקה בשיתוף עם Sony Music.

דיסקוגרפיה
----------

**אלבומים**

* I Wear the Face (1984)
* Welcome to the Real World (1985)
* Go On... (1987)
* Pull (2010)

קישורים חיצוניים
----------------

ויקישיתוף מדיה וקבצים בנושא **Mr. Mister** בוויקישיתוף
* 
* Mr. Mister, ברשת החברתית פייסבוק

* Mr. Mister, סרטונים בערוץ היוטיוב

* Mr. Mister, במסד הנתונים הקולנועיים IMDb (באנגלית)

* Mr. Mister, באתר אייטונס (באנגלית)

* Mr. Mister, באתר ספוטיפיי

* Mr. Mister, באתר Last.fm (באנגלית)

* Mr. Mister, באתר AllMusic (באנגלית)

* Mr. Mister, באתר MusicBrainz (באנגלית)

* Mr. Mister, באתר דיזר

* Mr. Mister, באתר Yandex.Music (ברוסית)

* Mr. Mister, באתר Discogs (באנגלית)

* Mr. Mister, באתר Songkick (באנגלית)

* Mr. Mister, באתר Genius

* Mr. Mister, באתר SecondHandSongs

* Mr. Mister, באתר בילבורד (באנגלית)
* Richard Page official website
* Pat Mastelotto official website
* Steve Farris official website

הערות שוליים
------------

1. ↑  Dehenau, Peter. "History - Mr. Mister". *Users.skynet.be*. נבדק ב-30 במרץ 2009. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 8074183
* BnF: cb13905122x (data)
* ISNI: 0000 0001 2348 6662
* LCCN: n91093302
* MusicBrainz: 5c01e170-1302-4e75-a10c-d9e440b0c68f
* SUDOC: 16983266X
* VIAF: 150238493
* WorldCat: lccn-n91093302

 |
**"ילדה סוכר"** הוא שיר פופ ישראלי של המוזיקאי מוקי, אשר כתב, הלחין, ועיבד אותו יחד עם פילוני. השיר יצא לאור כחלק מאלבום הבכורה של מוקי, "שמע ישראל".

הזמר מוקי בהופעה במאהל מחאה בבאר שבע

רקע
---

בראיון עם מוקי, הוא חושף את ההשראה מאחורי "ילדה סוכר", אומר שהשיר נכתב כשאשתו נבל, טרם נישואיהם, נסעה לניו יורק לשנה. השיר כתב עליה, אך מדגיש כי אינו כותב שירים על דברים ספציפיים או חוויות נקודתיות, אלא מתייחס לשיר כאל עולם בזעיר אנפין, המשקף את ראיית העולם האישית שלו. לדבריו, כתיבה על חוויות מסוימות אינה פועלת עבורו, שכן בסופו של דבר, הוא מוצא עצמו כותב רק על עצמו.

השיר הוצג לראשונה כמועמד למצעדי הפזמונים השבועיים של רשת ג' ב-7 ביולי 2002. מוקי, אשר עד אז לא היה מוכר במיוחד בזירה המוזיקלית, הפך לפנים ידועות בעקבות השיר, אשר זכה להצלחה רבה בקרב הקהל הישראלי.

במהלך הזמן שבו הוצג השיר במצעדים השבועיים של רשת ג', הוא צבר פופולריות רבה ונמשך במצעד למשך עשרה שבועות, מ--14 ביולי עד 13 באוקטובר 2002. בשיאו, ב-11 באוגוסט 2002, השיר הגיע לפחות למקום השלישי. במצעד השנתי של רשת ג' לשנת 2002, דורג השיר במקום ה-21. מוקי, היוצר של השיר, זכה בתואר "תגלית השנה" במצעד זה, תוך שהשיר הופך לאחד מהסימנים המוזיקליים הבולטים של אותה תקופה.

בנוסף להצלחתו במצעדים השבועיים, השיר "ילדה סוכר" זכה להכרה גם במסגרות אחרות. במצעד השנתי של גלי צה"ל דורג במקום העשירי, ובפסקול העשור קיבל את המקום ה-80, מה שמבהיר את השפעתו הרחבה על תרבות.

הערות שוליים
------------

1. ↑  אסי טוחן, מוקי מול המראה: "אני מכיל בתוכי את הילד הרע ואת הילד הטוב. זה לא מתנגש", באתר ynet, 2 במאי 2022
2. ↑  ילדה סוכר – פזמונט, באתר pizmonet.co.il
**ליידיטרון** (באנגלית: **Ladytron**) היא להקת אלקטרופופ / גל חדש שהוקמה בליברפול שבבריטניה בקיץ 1999. שמה של הלהקה נלקח משיר באותו שם של להקת רוקסי מיוזיק. אחת מסולניות ההרכב היא הישראלית לשעבר מירה ארויו שעלתה לישראל מבולגריה בהיותה בת 10, והיא החברה היחידה בהרכב שאינה מליברפול במקור.

מוזיקה
------

ליידיטרון משלבת אלמנטים של מוזיקה אלקטרונית, פופ וגל חדש, ובין השאר משתמשת בסינתסייזרים אנלוגיים המעניקים לשיריה צליל וינטאג' האופייני לשנות השמונים המוקדמות. כל אחד מארבעת חברי ההרכב כותב שירים באופן עצמאי, מה שמוסיף אופי אקלקטי לאלבומים שלהם.

סביב ליידיטרון התפתח קהל גדול שמלווה אותם בהופעות בכל העולם, כבר מאז שחרורו של האלבום "Light & Magic". עדת המעריצים של הלהקה הלכה וגדלה אחרי יציאת האלבומים "Witching Hour" ו-"Velocifero".

ביוגרפיה
--------

אלבום הבכורה *604* שיצא ב-2001, שוחרר בחברות התקליטים Emperor Norton/Invicta HIFI. הסינגל הראשון, "פלייגרל" משך תשומת לב ונהנה מחשיפה בינלאומית. האלבום השני של הלהקה, *Light & Magic*, שוחרר לחשיפה רחבה ב-2002 וכלל את הלהיטים "Seventeen",‏ "Evil" ו-"Blue Jeans".

ליידיטרון הקליטו את האלבום השלישי שלהם, Witching Hour, במהלך סיבוב ההופעות שלהם עם אלבומם, "Light & Magic". הוא כלל את ההסינגלים: "Sugar" ו-"Destroy Everything You Touch".

הלהקה סיימה לעבוד על אלבום האולפן הרביעי שלהם, *Velocifero*, בחודש פברואר 2008. האלבום זכה לביקורות טובות והסינגלים הבולטים מתוכו היו: "Runaway" ו-"Ghosts".

בתחילת בשנת 2011 יצא "Best of 00-10", אוסף להיטים המסכם עשור לפעילותה של הלהקה. האלבום כלל גם 2 שירים חדשים: "Ace of Hz" (שיצא כסינגל כבר ב-2010 וכן בפסקול של פיפ"א 2011) ו-"Little Black Angel", גרסת קאבר לשירם של להקת Death in June

רמיקסים
-------

ליידיטרון הפיקו רמיקסים לאמנים רבים: פלסיבו, דייב גאהן (סולן להקת דפש מוד), בלונדי, גולדפראפ, בלוק פארטי, Kings of Convenience, Apoptygma Berzerk, She Wants Revenge, סולווקס ו-Nine Inch Nails.

דיסקוגרפיה
----------

### אלבומים

Helen Marnie, Mira Aroyo, Daniel Hunt, Reuben Wu - Mexico, 2011
* 2001 - 604
* 2002 - Light & Magic
* 2005 - Witching Hour
* 2008 - Velocifero
* 2010 - Best of 00-10 - אלבום אוסף
* 2011 - Gravity the Seducer

### אוספים ו-EP

* 1999 - Commodore Rock EP
* 2000 - Mu-Tron EP
* 2003 - Softcore Jukebox
* 2006 - Extended Play
* 2006 - The Harmonium Sessions
* 2009 - Live At The London Astoria 16.07.08
* 2010 - Velocifero (Remixed and Rare)
* 2011 - Best of 00-10
* 2011 - Best of Remixes

קישורים חיצוניים
----------------

ויקישיתוף מדיה וקבצים בנושא **ליידיטרון** בוויקישיתוף
* 

* אתר האינטרנט הרשמי של ליידיטרון
* ליידיטרון, ברשת החברתית פייסבוק

* ליידיטרון, ברשת החברתית אקס (טוויטר)

* ליידיטרון, במסד הנתונים הקולנועיים IMDb (באנגלית)

* ליידיטרון, באתר ספוטיפיי

* ליידיטרון, באתר Last.fm (באנגלית)

* ליידיטרון, באתר AllMusic (באנגלית)

* ליידיטרון, באתר MusicBrainz (באנגלית)

* ליידיטרון, באתר דיזר

* ליידיטרון, באתר Discogs (באנגלית)

* ליידיטרון, באתר Songkick (באנגלית)

* ליידיטרון, באתר SecondHandSongs

* ליידיטרון, באתר בנדקמפ

* ליידיטרון, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007410242305171
* ISNI: 0000 0001 0728 792X
* LCCN: no2005002413
* MusicBrainz: b45335d1-5219-4262-a44d-936aa36eeaed
* NKC: xx0062798
* VIAF: 10149196535974792227
* WorldCat (עם VIAF): 10149196535974792227

 |
"**אצלי הכל בסדר**" הוא שיר של הזמר הישראלי רביב כנר. השיר נכתב על ידי כנר, יובל מעיין ורון ביטון, הופק בידי גיא קופלמן ויצא ב-19 ביוני 2023 על ידי חברת הליקון ארומה מיוזיק.

רקע
---

השיר נכתב על ידי הזמר הישראלי רביב כנר, יובל מעיין ורון ביטון, והופק בידי גיא קופלמן. ב-8 ביוני 2023 פרסם כנר פוסט עם הכיתוב "אצלי הכל בסדר". ב-17 ביוני פרסם טיזר לשיר תוך שהוא חושף כי הסינגל עומד לצאת לאור ב-19 ביוני. ב-19 ביוני 2023, עם יציאת הסינגל על ידי חברת הליקון ארומה מיוזיק כחלק מאלבום האולפן השני העתידי שלו, הסביר כנר:

> 
> חצי שנה עברה מאז השיר האחרון שיצא, ובחצי השנה הזאת מצאתי את עצמי בעיקר מחפש את עצמי, את המוזה, את המילים.
> לכתוב שירים זו לא עבודה קלה והיא הרבה פעמים גם מתסכלת, אבל כשאתה נזכר כמה אתה אוהב את זה או כשיש רגעים שזה פשוט קורה אתה מבין שזה שווה הכל, בעיקר את החיפוש אחרי מה נכון לך. והפעם אני מרגיש שלגמרי מצאתי. עם צוות מושלם של יוצרים - יובל מעיין ורון ביטון, אני הכי שמח לשתף אתכם בשיר החדש שלי, שהוא גם השיר השני מתוך האלבום השני שאני כבר מת שתשמעו את כולו.
> 
> 
> 
> — רביב כנר, חצי שנה עברה מאז השיר האחרון שיצא, אינסטגרם, 19 ביוני 2023
>

השיר
----

כשנשאל לגבי משמעות השיר בריאיון עם איריס קול ברדיו 103FM כנר הגיב:

> 
> אני לא מתכוון לפרשן את זה, וזה מה שיפה, כל אחד לוקח את זה למקום שלו. אני יודע על מה כתבתי את השיר. יש הרבה שירים שהוצאתי שאנשים מתחברים אליהם מכיוונים שונים שלא ידעתי אפילו שאפשר להתחבר אליהם. זה מה שיפה מיוחד כל כך ביצירת שיר - בסוף אתה לא יודע לאיזה אוזניים הוא מגיע ואיזה משמעויות הוא מקבל.
> 
> 
> 
> — איריס קול, "יש הרבה שירים שאני מתכוון להוציא בזה אחר זה", 103FM, 21 ביוני 2023
>

קבלה
----

חוקר המוזיקה דודי פטימר כתב כי זו טעות שיווקית לקרוא לשיר בשם זהה לקלאסיקה, כמו "אצלי הכל בסדר" של בעז שרעבי. הוא ציין כי זהו לא מהשירים הטובים של כנר, ובעוד הבתים של השיר אינם מלהיבים ומסקרנים מלודית, יש לשיר פזמון טוב וקליט שמספיק בשביל להיט.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  ישראל | מדיה פורסט ישראל | 1 |

קישורים חיצוניים
----------------

* סרטון השיר "אצלי הכל בסדר" באתר יוטיוב
* מילות השיר "אצלי הכל בסדר", באתר שירונט

הערות שוליים
------------

1. ↑   רביב כנר – אצלי הכול בסדר, סרטון בערוץ "Raviv Kaner רביב כנר", באתר יוטיוב (אורך: 03:15)
2. ↑  רביב כנר, אצלי הכל בסדר, באתר אינסטגרם, ‏8 ביוני 2023
3. ↑  רביב כנר, אצלי הכול בסדר יום שני 19.6, באתר אינסטגרם, ‏17 ביוני 2023
4. ↑  רביב כנר, חצי שנה עברה מאז השיר האחרון שיצא, אינסטגרם, 19 ביוני 2023
5. ↑  וואלה! תרבות‏, "אני רוצה לשרוף": רביב כנר מוציא סינגל חדש לקראת אלבום שני, באתר וואלה!‏, 19 ביוני 2023
6. ↑  דודי פטימר, ‏עם הפתעה חדשה לקיץ: דנה אינטרנשיונל הוכיחה שהיא עדיין מלכת הפופ | חם באוזן, באתר מעריב אונליין, 23 ביוני 2023
7. ↑  07-23=01, מדיה פורסט

| רביב כנר |
| --- |
| דיסקוגרפיה |
| אלבומי אולפן | "רסיסים" |
| סינגלים | "רסיסים" • "רוצה שלום" • "נשלים את הכל" • "לחזור" • "מים עמוקים" • "הסיפור הזה" • "בנקודה שבא נגמר האור" • "גולני שלי" • "דומה לך" • "נשרף העולם" • "כל גיבור נשבר" • "אצלי הכל בסדר" |
| השתתפות בסינגלים | "שמור עליי" • "צעירים לנצח" |
| ערכים קשורים | הכוכב הבא לאירוויזיון 2020 |
**כלבו** הוא ספר הלכה שנכתב בתקופת הראשונים. הספר נדפס לראשונה בנאפולי בשנת ה'ר"נ (1490), ובשנית בקושטא ה'ר"פ (1519). בספר נכללים כמאה וחמישים קטעים ("סימנים") העוסקים בברכות, תפילות, מנהגי שבתות וחגי ישראל ומועדיו, נישואים, ענייני ממון, הלכות מזון ומנהגי אבלות. כן נכלל בספר אחד הביאורים המוקדמים ביותר להגדה של פסח.

מחבר הספר
---------

מחברו איננו ידוע והועלו השערות שונות בדבר זהותו. בספר שלשלת הקבלה כתוב כי מחברו הוא הריב"ש, ואילו החיד"א דוחה אפשרות זאת. יש אומרים כי רבי אהרון הכהן מלוניל כתב את הכלבו, כמהדורה הראשונית של ספרו הידוע "אורחות חיים", שכתב מספר שנים לאחר כתיבת הכלבו ויש אומרים כי זהו ספר קיצור לספר "אורחות חיים" שנכתב על ידי מחבר אחר או אפילו על ידי רבי אהרן בעצמו .

בספר קורא הדורות כתב כי יש אומרים שאשה חכמה כתבה את הספר, אך כתב שנראה מתוכן הספר שזו חכמת איש ולא חכמת אשה.

הספר הודפס בשנת 1519 על ידי המדפיס גרשום שונצינו בקושטא.

הספר יצא לאור מחדש עם מקורות וציונים על ידי הרב דוד אברהם ראש ישיבת בנין אב בראשית שנות ה-2000.

תוכן הספר
---------

הספר בנוי ממאה וחמישים סימנים וברובם דברי הלכה. ספר הכלבו מרבה להביא את דברי הרי"ף, רבי יצחק בעל הספר אור זרוע וכן מדברי הר"ש ורש"י. ישנם גם מספר סימנים ובהם דברי אגדה ומסורות קבליות. מבחינת תוכנו הושפע ספר הכלבו רבות מספר *אורחות חיים* של רבי אהרון הכהן מלוניל, ועל כן יש המייחסים לו את החיבור.

קישורים חיצוניים
----------------

* כל בו, טקסט הספר באתר ויקיטקסט
* כלבו (ספר), ב"אנציקלופדיה יהודית" באתר "דעת"
* **כלבו**, פיורדא, תקמ"ב, באתר היברובוקס
* **כל בו**, ויניציאה, ש"ז, באתר היברובוקס
* **כל בו, קושטנדינא**, שנת ר"פ, מתוך אוצר הספרים הסרוקים של הספריה הלאומית
* כלבו, טקסט מוקלד, באתר Sefaria

הערות שוליים
------------

1. ↑  עמוד קלג
2. ↑  בספרו שם הגדולים, ספרים מערכת הכ' אות יד, ושם מערכת נ' אות כ"ט
3. ↑  **על הראשונים ועל האחרונים**, בהוצאת מכון צורבא מרבנן, מהדורה רביעית.
4. ↑  כן משמע דעת ר' יוסף קארו: "... והכלבו כתב אפשר שדעת הרמב"ם אינו אלא למעט של פרה אבל של עז ושל תיש כולהו בכלל כבש הן וכן של יעלים ובלבד שיהיו כפופים והוא מדברי אורחות חיים ..." (כסף משנה הלכות שופר וסוכה ולולב פרק א)
5. ↑  יצחק שילת, הדורות האחרונים של חכמי פרובנס, דקה 12
6. ↑  תרנ"ה, דף כג.
**בלוז כנעני** הוא פזמון שכתב, הלחין וביצע אהוד בנאי. השיר יצא לאור בשנת 2004.

רקע
---

השיר נכתב לזכרו של מאיר אריאל שנפטר חמש שנים קודם לפרסום השיר, הוא נכלל באלבום "ענה לי" ובלט לצד השיר "היום".

במצעד הפזמונים העברי השנתי של גלגלצ לשנת ה'תשס"ד (2004) דורג השיר במקום ה-21. במצעד של רשת ג' לשנה זו דורג השיר במקום ה-34, ובנוסף בנאי זכה בתחנה זו בתואר "זמר השנה".

באלבום ההופעה במה קהל ואהבה של ישי ריבו שיצא בשנת 2020, פורסם דואט של בנאי וריבו לשיר.

תוכן השיר
---------

השיר נכתב לזכרו של מאיר אריאל. על פי אהוד בנאי הייתה ביניהם היכרות קלה בלבד. הפרטים המתארים את הקשר בין אריאל ובנאי הם על פי האחרון פרי הדמיון: השניים לא למדו גמרא יחד, ומעולם לא ישבו יחד סביב שולחן השבת.

הבית הראשון מציג את ההווה הרועש, לעומת התקופה בה הנמען היה בין החיים. הדובר מציג את השינויים שחלו מאז לכתו. הבית השני חוזר על תחושה של מעבר מטוב לרע.

בשיר ישנם מספר רמזים למאיר אריאל: ראשית, שמו הפרטי מוזכר. בנוסף, מוזכרת בשיר המושבה פרדס חנה-כרכור שהייתה מקום מגוריו האחרון של אריאל, והוזכרה בשירו שדות גולדברג ("ילדתי שלי"). כמו כן אקליפטוס מוזכר בשלוש צורות שונות (אקליפטוס ברוח, אקליפטוס בודד ואקליפטוס ענק) שמתקשר לשירו "ארול". כן מוזכר בשמו שירו של אריאל "שיר כאב".

מיקומי שיא
----------

| 
‏‏‏  **מצעדים ודירוגים (2004)** |
| --- |
| מדינה | מצעד | מיקום שיא |
|  ישראל | המצעד העברי השבועי של רשת ג' | 4 |

| 
‏‏‏  **מצעדי סוף שנה (2004)** |
| --- |
| מדינה | מצעד | מיקום שיא |
|  ישראל | המצעד העברי השבועי של רשת ג' | 34 |
| המצעד הרשמי של גלגלצ | 21 |

| 
‏‏‏  **מצעדי עשור (2000–2009)** |
| --- |
| מדינה | מצעד | מיקום שיא |
|  ישראל | פסקול העשור | 17 |

קישורים חיצוניים
----------------

* סרטון השיר "בלוז כנעני" באתר יוטיוב
* [https://wikidata-externalid-url.toolforge.org/?p=10431&url\_prefix=https://shironet.mako.co.il/artist?type%3Dlyrics%26lang%3D1%26&id=prfid%3D57%26wrkid%3D9320 prfid=57&wrkid=9320 מילות השיר "בלוז כנעני"] באתר שירונט
* יוחאי אורלן, יעקב אבינו שורק בלוז כנעני אתר מִילִימִילִים
* דוד פרץ, בלוז כנעני, באתר תרבות.il
* יוסי חרסונסקי, עיון ביקורת, באתר יוסמיוזיק

הערות שוליים
------------

1. ↑  בלוז כנעני, באתר הרשמי של אהוד בנאי
2. ↑  בלוז כנעני, מתוך אתר פזמונט
אין לבלבל עם אין לבלבל ערך זה, העוסק בסינגל של הזמרת הישראלית יובל דיין, עם הערך "אתה כולם", העוסק בסינגל של המוזיקאי הישראלי יוגב גלוסמן.

**אתה בכולם** הוא סינגל שהוקלט על ידי הזמרת הישראלית יובל דיין. השיר נכתב והולחן על ידה, והופק על ידי תומר בירן. את השיר הוציאה לאור חברת התקליטים "ארומה מיוזיק" ב-8 במרץ 2021.

רקע
---

השיר הוא הילולה לאלוהים. דיין מדברת בשיר על מקומו של אלוהים בעולמה היומי. היא מתארת את אלוהים כדמות שהולכת איתה, ונמצאת בתוכה לאורך כל החיים. "כשאני מסתכלת על הנצח, הוא ממלא לי את ההווה ולא משאיר אותי לבד בשום מצב. בבקרים כמו בלילות, כשמואר וכשחשוך. גם ואולי במיוחד ברגעים שאני פחות טובה בהם. בשקרים, בשריטות ובחרטות – יש מישהו שהוא תמיד איתי" - אמרה בריאיון לערוץ 7. בסוף השיר, הזמר עידן עמדי קורא פסוק תהילים: "לֵב טָהוֹר בְּרָא לִי אֱלֹהִים וְרוּחַ נָכוֹן חַדֵּשׁ בְּקִרְבִּי." (ספר תהילים, פרק נ"א, פסוק י"ב).

ביקורות
-------

מבקר המוזיקה הישראלי, יוסי חרסונסקי, העניק לשיר ציון של ארבעה כוכבי זהב מתוך חמישה. הוא שיבח את השיר ואמר: "העיבוד מוסיף שכבה אמונית-שמימית שנותנת לשיר תוקף תפילתי".

מיקומי שיא
----------

| 
‏‏‏  **מצעדים ודירוגים (2021)** |
| --- |
| מדינה | מצעד | מיקום שיא |
|  ישראל | מדיה פורסט ישראל | 8 |

קישורים חיצוניים
----------------

* לדף השיר באתר הספרייה הלאומית

הערות שוליים
------------

1. 1 2  יובל דיין אתה בכולם, האתר של יוסי חרסונסקי
2. ↑  אריאל פייגלין, יובל דיין בשיר חדש - 'אתה בכולם', באתר ערוץ 7
3. ↑  יובל דיין בשיר חדש: "אתה בכולם", באתר כיפה, 8 במרץ 2021
4. ↑  המצעד הישראלי השבועי, באתר מדיה פורסט
**ב.מ.וו i3 eDrive35L** (בגרמנית: **BMW** **i3 eDrive35L**) היא מכונית חשמלית במרכב סדאן, בעלת חמישה מקומות ישיבה, שמיוצרת על ידי ב.מ.וו לשוק הסיני בלבד משנת 2022. היא נחשפה ב-31 במרץ 2022. היא מהווה כגרסה החשמלית לב.מ.וו סדרה 3.

עיצוב
-----

ב.מ.וו i3 קיבלה מגוון שינויים ויזואליים שאת חלקם לפחות נראה במתיחת הפנים לסדרה 3 שתוצג בהמשך השנה, זה כולל עיצוב חדש לפנסים הראשיים עם חתימת תאורה חדשה, גריל קדמי קצת גדול ובולט יותר, פגושים בעיצוב חדש ועוד. בתא הנוסעים יש את דשבורד שנלקח ישירות מדגם i4 שהשינוי העיקרי בו הוא התקנה של מערכת iDrive8 החדשה עם צמד מסכים פנורמיים בגדלים של 12.3 אינץ' ו-14.9 אינץ' הפרושים מול הנהג.

מפרט טכני
---------

מערכת ההנעה החשמלית של ב.מ.וו i3 eDrive35L כוללת מנוע חשמלי אחורי בהספק של 286 כ"ס ומומנט של 40.8 קג"מ, זה אותו מנוע המוכר לנו מהקרוסאובר iX3 וחלש יותר מזה שבדגם i4. עם מנוע זה לדגם נתון תאוצה מ-0 ל-100 קמ"ש של 6.2 שניות.

ל-i3 סוללת ליתיום-יון בקיבולת של 70.3 קוט"ש המאפשרת לדגם טווח נסיעה חשמלי של 526 ק"מ בתקן CLTC הסיני. טעינה מהירה של הסוללה אפשרית עד להספק של 96 קילוואט, זאת לעומת עד 200 קילוואט בדגם i4, כך שטעינה של 10% עד 80% דורשת המתנה של 35 דקות.

קישורים חיצוניים
----------------

ויקישיתוף מדיה וקבצים בנושא **ב.מ.וו i3** בוויקישיתוף

הערות שוליים
------------

1. ↑  לסין בלבד: סדרה 3 חשמלית - ב.מ.וו i3 נחשפת - cartube, באתר www.cartube.co.il
2. ↑  חזי גורן, נחשפה ב.מ.וו i3 חשמלית חדשה, באתר פורטל הרכב גיר, ‏31 במרץ 2022
3. ↑  BMW i3 Debuts As All-Electric 3 Series Only For China, Motor1.com (באנגלית)
**קג'גוגו** (אנגלית: **Kajagoogoo**) הייתה להקת פופ בריטית שפעלה בעיקר בשנות ה-80. לשיא הצלחתה הגיעה ב-1983, כשהסינגל "Too Shy" הגיע למקום הראשון בטבלת מכירות הסינגלים הבריטית, ולמקום החמישי במצעד מכירות הסינגלים של בילבורד.

היסטוריה
--------

הלהקה הוקמה ב-1979 בלייטון באזארד שבבדפורדשייר, ונקראה בתחילה "ארט נובו". חבריה באותה העת היו ניק בגס (גיטרה בס), סטיב אסקיו (גיטרה), סטיוארט קרוקספורד ניל (קלידים) וג'רמי "ג'ז" סטרוד (תופים). הלהקה הפיקה סינגל בשם "The Fear Machine", אך הוא נמכר במאות עותקים בלבד. ב-1981 חיפשה הלהקה סולן, ובחרה בכריסטופר האמיל, שאימץ לעצמו את שם הבמה לימאהל (אנגרמה של שם משפחתו). אז שונה גם שם הלהקה לקג'גוגו, שהוא שיבוש של גָגָגוּגוּ (Gagagoogoo), מילה המזכירה קולות שמשמיעים תינוקות.

במהלך הופעותיהם בלונדון ב-1982, התעניינו בהם מספר חברות תקליטים, ולבסוף חתמה הלהקה על חוזה עם חברת EMI. את אלבומם הראשון, "White Feathers", הפיק קלידן דוראן דוראן, ניק רודס. הסינגל הראשון מתוך האלבום, "Too Shy", יצא בינואר 1983 והגיע למקום הראשון בטבלת מכירות הסינגלים בבריטניה. גם הסינגלים הבאים, "oh to Be Aah" ו-"Hang on Now", זכו להצלחה רבה, והגיעו לרשימת 20 הסינגלים הנמכרים בבריטניה. האלבום עצמו הגיע למקום החמישי במצעדי המכירות במדינה.

ההצלחה הביאה גם לסכסוכים בין חברי הלהקה, ובאמצע 1983 הם החליטו להיפרד מלימאהל. את מקומו כסולן הלהקה מילא בגס. בהרכב החדש-ישן החלו לעבוד על אלבומם החדש, "Islands". הסינגל הראשון, "Big Apple", הצליח כקודמיו, והגיע לרשימת עשרת הסינגלים הנמכרים. השני, "The Lion's Mouth", הגיע לרשימת 30 הסינגלים הנמכרים, והוא סימן את ראשית דעיכתה של הלהקה. האלבום עצמו, שיצא ב-1984, הגיע למקום ה-35 במצעדי המכירות. זמן קצר אחר כך עזב סטרוד, וב-1985 ניסו שלושת חברי הלהקה למתג עצמם מחדש בשם קאג'ה. האלבום הבא שהקליטו, "Crazy People's Right to Speak"‏ (1985) נכשל, וב-1986 התפרקה הלהקה.

ב-2004 התאחדו חברי הלהקה במסגרת התוכנית "Bands Reunited" של ערוץ VH1. חילוקי דעות ביניהם מנעו מופעי איחוד ואת המשך שיתוף הפעולה, אף שהיה ביקוש לכך. בשנת 2007 התאחדו בגס, אסקיו וניל, והקליטו את הסינגל "Rocket Boy". בשנה שלאחר מכן הקליטו את האלבום "Gone to the Moon", שנמכר רק דרך אתר האינטרנט של הלהקה. לימאהל וסטרוד הצטרפו אליהם לסיבוב הופעות באירופה.

קישורים חיצוניים
----------------

ויקישיתוף מדיה וקבצים בנושא **קג'גוגו** בוויקישיתוף
* אתר האינטרנט הרשמי של קג'גוגו
* קג'גוגו, סרטונים בערוץ היוטיוב

* קג'גוגו, במסד הנתונים הקולנועיים IMDb (באנגלית)

* קג'גוגו, באתר אייטונס (באנגלית)

* קג'גוגו, באתר ספוטיפיי

* קג'גוגו, באתר Last.fm (באנגלית)

* קג'גוגו, באתר AllMusic (באנגלית)

* קג'גוגו, באתר MusicBrainz (באנגלית)

* קג'גוגו, באתר דיזר

* קג'גוגו, באתר Discogs (באנגלית)

* קג'גוגו, באתר Songkick (באנגלית)

* קג'גוגו, באתר Genius

* קג'גוגו, באתר SecondHandSongs

* קג'גוגו, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb139043316 (data)
* ISNI: 0000 0001 1516 6482
* LCCN: n91031129
* MusicBrainz: 7bc51021-6a84-4a04-ada3-0541615a97bc
* NKC: mzk2004218168
* VIAF: 146716039
* WorldCat: lccn-n91031129

 |
**עַ'אזִ֫יֶּה** (בערבית: **الغازية**; בתעתיק מדויק: **אלע'אזיה**) הוא כפר לבנוני שיעי במחוז דרום לבנון, בנפת צידון, כ-4 קילומטרים דרומית לעיר צידון, בסמוך לכביש החוף הלבנוני (מספר 51). ממזרח לע'אזיה שוכן הכפר הנוצרי מע'דושה (ער') ומדרום שוכן הכפר קנארית.

אטימולוגיה
----------

על פי המסורת הכפר נקרא על שמו של חוקר החדית' הישאם בן אל-ע'אז בן רביעה בן עַמְר בן עוף בן זוהיר, אבי עבדאללה (ער'), שכינויו היה: "אבו עבאס אל-גַ'רַשי א-דימשקי א-סַּ֗יְדאווי", שהגיע למקום בשנת 781 (שנת 159 בלוח ההיג'רי) ואחר כך צאצאיו אכלסו את המקום.

בתקופת ממלכת הצלבנים בצידון נרשם היישוב בשם GAZIA.

היסטוריה
--------

ע'אזיה נפגעה מרעידת האדמה של 1837. קרסו 14 בתים ושבעה בני אדם נהרגו.

במהלך שנות התשעים החל חזבאללה להתבסס בכפר ובסביבתו. במהלך מלחמת לבנון השנייה, ב-7 וב-8 אוגוסט 2006, הפציצו מטוסי צה"ל מטרות של חזבאללה בכפר ובסביבתו.

בתאריך 19 פברואר 2024, במהלך מלחמת חרבות ברזל, צה"ל תקף מחסני נשק של חזבאללה ביישוב ובסביבתו.

אוכלוסייה
---------

בשנת 2014 חיו בכפר 7,221 תושבים בעלי זכות בחירה לפרלמנט הלבנוני.

אדמה
----

שטח הכפר הוא 15,000 דונם.

תעסוקה
------

הכפר ע'אזיה הוא אחד ממרכזי העסקים הגדולים בדרום לבנון ונמצא בו בית זיקוק גדול לדלק הקשור למיזם צינור הנפט הטרנס-ערבי (TapLine).

שונות
-----

בכפר הוקמה ופועלת קבוצת הכדורגל מועדון שבאב אל-ע'אזיה (אנ') ובקיצור "ע'אזיה", המשחקת בליגה הלבנונית הראשונה.

קישורים חיצוניים
----------------

ויקישיתוף מדיה וקבצים בנושא **ע'אזיה** בוויקישיתוף

הערות שוליים
------------

1. 1 2  الغازية - ويكيبيديا, www.daralhikma.org
2. ↑  Nicholas N. Ambraseys, The earthquake of 1 January 1837 in Southern Lebanon and Northern Israel, **Annali Di Geofisica** XL, 4, אוגוסט 1997, עמ' 932
3. ↑  Human Rights Watch, **Why They Died: Civilian Casualties in Lebanon During the 2006 War**, 2007, עמ' 136-134 , 141-140
4. ↑  שחר קליימן, 60 ק"מ מהגבול: צה"ל לקח אחריות על תקיפות חיל האוויר באזור צידון, **israelhayom**, 19/2/2024
5. ↑  معلومات عن بلدة الغازية - Ghaziyeh، قضاء صيدا (قرى) في محافظة الجنوب، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان
6. 1 2  Ghazieh, Mapcarta (באנגלית)
7. ↑  محمد زناتي, مرفأ بترولي في الغازية؟, **al-akhbar**, 29 במאי 2022
8. ↑  الشباب الغازية - Shabab Al-Ghazieh

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ע'אזיה"**.
**אמיר בדראן** (נולד ב-1972) הוא חבר מועצת עיריית תל אביב-יפו מאז שנת 2016, בסיעות כולנו העיר, אנחנו העיר ועיר לכולנו. עורך דין במקצועו, יו"ר סניף חד"ש יפו, בספטמבר 2023 הכריז על מועמדותו לראשות עיריית ת"א-יפו במסגרת הבחירות המקומיות כחלק מרשימת "כולנו העיר", אך הסיר את מועמדותו ימים ספורים טרם מועד הבחירות.

פעילות ציבורית
--------------

בדראן החל לכהן במועצת עיריית תל אביב יפו בשנת 2016, במסגרת הסכם רוטציה ברשימת עיר לכולנו והיה חבר בוועדת המשנה לתכנון ובנייה. בשנת 2018 נבחר לקנדציה מלאה במועצה במסגרת רשימת אנחנו העיר ולקח חלק בוועדה לענייני יפו ובוועדה לרישוי עסקים. במסגרת פעילותו במועצה העביר בתגובה לחוק הלאום חקיקת עזר עירונית המעגנת את חובת העירייה לפרסום שילוט דו לשוני, בשפות העברית והערבית, בכל רחבי העיר, התנגד למינוי נציג הליכוד החשוד בפלילים ארנון גלעדי כנציג העירייה בוועדה בין-עירונית לתוכנית המתאר לנתב"ג.

בדראן פעיל במסגרת מאבקי הדיור של האוכלוסייה הערבית ביפו, נגד פינוי תושבים מבתיהם ולקידום הסדרה של זכויותיהם בקרקע. במהלך כהונתו הראשונה במועצה הוביל פרויקט דיור בשכונת עג'מי–ג'בלייה, פרויקט התחדשות עירונית ראשון מסוגו עבור ערביי יפו, שהוסיף כ-200 דירות חדשות ושיפר את תנאיהן של כ-100 קיימות. בשנת 2021 הושלם מהלך אותו קידם במשך שנים ארוכות במסדרונות העירייה, הפיכת הבית הירוק ביפו לפרויקט דיור בר השגה, שבו יהנו תושבי המקום מעדיפות בהגרלה לשכירות ארוכת טווח. באפריל 2022 עתר ביחד עם שולה קשת וחברי אנחנו העיר, באמצעות האגודה לזכויות האזרח, בדרישה לפנות את התחנה המרכזית החדשה עד סוף שנת 2023. בעקבות הגשת העתירה חתמו משרד התחבורה ועיריית תל אביב-יפו על הסכם עקרונות שבמסגרתו עד לשנת 2023 תפונה 50% מהתחבורה הציבורית בתחנה המרכזית החדשה. כמו כן, משרד התחבורה הצהיר בדיון בבית המשפט כי הוא מקדם בוועדה לתשתיות לאומיות תוכנית לפינוי התחנה עד 2026.

לקח חלק במסגרת המחאה נגד הרפורמה המשפטית, יזם והוביל הפגנות מחאה משותפות ליהודים וערבים בכיכר השעון ביפו כחלק מהגוש נגד הכיבוש.

התמודדותו לראשות העירייה הייתה המועמדות הראשונה של ערבי תושב יפו לתפקיד, והרשימה שהוביל זכתה למספר הקולות הרב ביותר לרשימה שמונהגת על ידי ערבי תושב יפו בהיסטוריה של הבחירות המוניציפליות בתל אביב יפו.

באוקטובר 2023 הוביל יוזמה להקמת משמר יהודי - ערבי ביפו לשמירת השותפות בעיר המעורבת בימי המלחמה.

קישורים חיצוניים
----------------

1. ↑  גיא נרדי, ‏הבית הירוק ביפו יהפוך לפרויקט דיור בר השגה, באתר גלובס, 7 באפריל 2021
2. ↑  אסף זגריזק, ‏1001410495 עתירה נגד עיריית ת"א: לפנות את התחנה המרכזית עד 2023, כמו שהובטח, באתר גלובס, 28 באפריל 2022
3. ↑  אבי כהן, news/local/article/14633690 בעקבות איחוד בשמאל: מועמד ערבי מתמודד לראשות עיריית תל אביב-יפו, באתר ישראל היום, 22 בספטמבר 2023
4. ↑  יניב שרון, ‏משמר יהודי-ערבי הוקם ביפו: "מול מי שרוצה לזרוע הסתה ושנאה, אנו ערוכים עם שותפות והבנה", באתר דבר העובדים בארץ ישראל, 12 באוקטובר 2023